नेपाल मजदुर किसान पार्टीको चुनावी घोषणापत्रमा घर घरमा नर्सिङ सेवा उपलब्ध गराउने उल्लेख छ। जनप्रतिनिधिले पद बहन गरेको सय दिनको अवसरमा घरघरमा नर्सिङ सेवा सुरु भएको हो। घरघरमा गएर सेवा गर्ने स्वास्थ्यकर्मीहरूले स्वास्थ्यसम्बन्धी पारिवारिक विवरण तयार गर्ने, अशक्त र ज्येष्ठ नागरिकहरूको हेरविचार गर्ने, घाउको सरसफाइ गर्ने, स्त्री रोगसम्बन्धी छानबिन गर्ने, महिलाहरूलाई स्तन परीक्षण आफै गर्न सिकाउनेलगायतका कार्यहरू गर्नेछन्।
